
REFERAT DE APROBARE

Pentru proiectul de hotărâre privind însușirea variantei finale a proiectului de Stemă a municipiului Marghita, județul Bihor


Stema municipiului Marghita simbolizează, într-o formă concentrată, tradițiile istorice, precum și realitățile ecomonice și social-culturale locale, specifice acestei unități administrativ-teritoriale.
Elaborarea poiectului stemei se face cu respectarea strictă a normelor științifice și a tradițiilor românești în domeniu, pe baza metodologiei stabilite de Comisia Națională de Heraldică, Genealogie și Sigilografie a Academiei Române, denumită Comisia Națională.

La nivelul municipiului Marghita au fost întocmite 3 variante de stemă, care respectă prevederile H.G. nr. 25/2003 privind metodologia de elaborare, reproducere şi folosire a stemelor judeţelor, municipiilor, oraşelor şi comunelor. Acestea vor fi supuse dezbaterii publice conform Legii 52/2003 privind transparența decizională în administrația publică.
Pentru promovarea imaginii localității este necesară existența unei steme, elaborate conform specificului locului și cu respectarea legislației în vigoare.
Variantele de stemă, conform descrierii conțin semne și elemente heraldice reprezentative pentru Municipiul Marghita, respectiv:
· Stema municipiului Marghita se compune dintr-un scut triunghiular cu marginile rotunjite.
· Scutul este timbrat cu o coroană murală de argint cu cinci turnuri crenelate.
· [bookmark: _GoBack]Simbolurile sunt separate, în partea mediană a scutului, de semnul heralidc al râului. 
· În varianta 1, în partiția superioară a scutului pe un câmp albastru, se află o margaretă totul de argint, iar în partiția inferioară pe un câmp roșu, se află o fântână totul de aur.
· În varianta 2B, în partiția din stânga, în câmp verde, se află o margaretă totul de argint, în partiția din dreapta în câmp albastru, se află un arbore totul de aur, in partiția inferioară a scutului pe câmp roșu, se află o fântână totul de aur.
· În varianta 3A, în partiția din stânga, în câmp verde, se află o margaretă totul de argint, în partiția din dreapta, în câmp albastru, se află o pasăre antică și un pește totul de aur.




Simboluri stemă
· Coroana murală cu cinci turnuri crenelate reprezintă rangul administrativ al localității, cel de municipiu.
· Margareta reprezintă câmpurile de margarete despre care vechile legende spun că ar fi existat în locul unde astăzi se află Municipiul Marghita. Una din aceste legende susține faptul că numele orașului vine de la câmpurile cu margarete.
· Copacul face referire la pădurea bogată din jurul Municipiului Marghita.
· Fântâna reprezintă apa geo-termală, unde prin aşezarea geografică, precum şi prin structura geologică, având un fond valoros de izvoare termale favorizând dezvoltarea Municipiului Marghita.
· Pasărea antică împreună cu peștele reprezintă unul dintre sigiliile localității, de pe vremea austro-ungară.
· Simbolurile sunt separate, în partea mediană a scutului, de semnul heralidc al râului Barcău, lângă cursul căruia a fost întemeiată așezarea care a pus bazele Municipiului Marghita.
Având în vedere cele mai sus arătate, propunem însușirea unei variante de stemă a municipiului Marghita din cele trei propuse, respectiv nr.1, nr.2B și nr.3A, conform Anexelor.
Ținând cont de prevederile art.1 și art.2 din H.G. nr.25/2003 privind metodologia de elaborare, reproducere și folosie a stemelor județelor, municipiilor, orașelor și comunelor.
Competența aprobării proiectului de hotărâre revine Consiliului Local al municipiului Marghita, potrivit dispozitiilor art.36 alin.9, art.45 și ale art.115 din Legea nr.215/2001 privind administrația publică, cu modificările și completările ulterioare,
Propun spre dezbatere și aprobare Consiliului Local al municipiului Marghita, proiectul de hotărâre privind însușirea variantei finale a proiectului de stemă și sigiliu al Unității Administrativ Teritoriale – Municipiul Marghita, județul Bihor în forma prezentată, urmând ca acesta să fie înaintat spre analiză, avizare și aprobare în conformitate cu prevederile H.G. nr.25/2003.

